ก้านกล้วย (ตัวละคร)

ก้านกล้วย เป็นตัวละครเอกในแฟรนไชส์ก้านกล้วย และเป็นตัวละครจากแอนิเมชันของไทยที่โด่งดังจนสร้างชื่อเสียงไปทั่วโลก สร้างโดยกันตนาแอนิเมชัน อิงจากเกร็ดบางส่วนของพงศาวดารไทย ว่าลักษณะคชลักษณ์ของเจ้าพระยาปราบหงสาวดี ช้างทรงของสมเด็จพระนเรศวรมหาราชนั้น จะมีหลังโค้งลาด คล้ายก้านกล้วย จึงถูกตั้งชื่อว่า "ก้านกล้วย" ซึ่งชื่อในพงศาวดารนั้นคือพลายภูเขาทอง ก้านกล้วยเป็นช้างทรงของสมเด็จพระนเรศวรมหาราช มีบรรดาศักดิ์เป็น เจ้าพระยาไชยานุภาพ หลังจากได้รับชัยชนะในสงครามยุทธหัตถี ก้านกล้วยได้รับพระราชทานนามว่า เจ้าพระยาปราบหงสาวดี เช่นเดียวกับในพงศาวดาร 

**ผังครอบครัว**
ครอบครัวก้านกล้วย
พ่อของก้านกล้วยชื่อ ภูผา ซึ่งถูกช้างศึกฆ่าตายในสนามรบ เมื่อ พ.ศ. 2112 (การเสียกรุงศรีฯ ครั้งแรก) ส่วนแม่ชื่อ แสงดา ซึ่งรักและห่วงใยก้านกล้วยเสมอมา และย่าของก้านกล้วยชื่อ พังนวล ก้านกล้วยมีคู่สมรสคือ ชบาแก้ว มีลูกแฝดชื่อ ต้นอ้อ กับ กอแก้ว 

**เรื่องราว**
ก้านกล้วยเกิดในป่าใหญ่ ซึ่งมีหลังโค้งลาดคล้ายก้านกล้วย พังนวล ย่าของเขาจึงตั้งชื่อว่า "ก้านกล้วย" อาศัยอยู่ในป่านี้กับแม่แสงดามาตลอด ก้านกล้วยยังไม่เคยเห็นหน้าพ่อภูผา จึงหนีแม่เพื่อออกตามหา ระหว่างการเดินทางนั้น ก้านกล้วยต้องผ่านอุปสรรคต่างๆ นานา เช่น วิ่งหนีทหารในค่ายพม่า ขึ้นจากเหว และได้มาเจอกับชบาแก้ว ชบาแก้วจึงพาก้านกล้วยไปที่หมู่บ้านหินขาว และได้เจอจิ๊ดริด นกพิราบสื่อสารแห่งกองทัพอยุธยา จนก้านกล้วยฝึกฝนและโตขึ้น ก็ได้เข้ากรุงศรีอยุยา และได้เป็นช้างทรงคู่บารมีของของสมเด็จพระนเรศวรมหาราช ระหว่างที่จัดทัพอยู่นั้น ก้านกล้วยได้พบแสงดา แม่ของเขาอีกครั้ง จิ๊ดริดพาก้านกล้วยหนีลับหลังเพื่อไปหาพ่อ และได้เจอกับสิงขร ซึ่งเขาเล่าว่า เมื่อกองทัพหงสาประชิดกำแพงเมือง ภูผาและตนก็ได้รบจนสุดกำลัง ทางศึกได้นำช้างพม่าขนาดใหญ่ ที่จะทำร้ายตน และภูผาก็สละชีวิตช่วนตนไว้ และให้คำสอนว่า สำหรับนักรบ มันไม่สำคัญหรอก ว่าเราจะมีชีวิตอยู่ได้นานแค่ไห­น แต่อยู่ที่ว่า การตายของเรา ได้สร้างประโยชน์อะไร ไว้ให้กับแผ่นดินบ้าง ถึงภูผาจะตายไป แต่ความกล้าหาญ ยังทำให้เค้ามีชีวิตอยู่มาจนถึง­วันนี้
เมื่อวันขึ้น 12 ค่ำ เดืยนยี่ ปีมะโรง ตรงกับ พ.ศ. 2135 ก้านกล้วยและสมเด็จพระนเรศวรมหาราชได้นำกองกำลังทหาร 100,000 คน ออกจากพระนครศรีอยุธยา สู่สนามรบ ณ ตำบลหนองสาหร่าย สุพรรณบุรี ก้านกล้วยได้สู้อย่างเต็มที่ ล้มช้างหงสาวดีได้เกือบหมด จนกระทั่งถูกล้อมโดยข้าศึก สมเด็จพระนเรศวรมหาราชทรงตรัสเชิญพระมหาอุปราชา ซึ่งทรงช้างงวงแดงเข้าทำยุทธหัตถี แต่เมื่อได้เจองวงแดง ก็เริ่มเสียท่า สมเด็จพระนเรศวรจึงทรงตรัสปลุกใจก้านกล้วยว่า "พ่อเมืองเอย ถ้าท่านละทิ้งเรา ณ บัดนี้ ก็เท่ากับว่า พ่อละทิ้งตัวท่านเอง ยืนหยัดอยู่กับเราเถิด ด้วยความกล้าหาญของพ่อ และกำลังของเรา จะสามารถพลิกชะตากรรมของแผ่นดินได้" ก้านกล้วยจึงอาศัยยันโคนต้นไม้สามารถล้มงวงแดงได้สำเร็จ

**เพลงก้านกล้วย**
ร้องโดย แอ๊ด คาราบาว
 ท่อนแรก
ป่าไพรในเมื่ออดีต มีสัตว์ป่าน้อยใหญ่
เจ้าป่าก็คือช้างพลาย กลายมาเป็นช้างทรง
มีความกตัญญูยิ่ง มีความเสียสละ
มีความมุมานะ และกล้าหาญชาญชัย
ออกตามหาบิดา ผู้คงสาบสูญหายไป
จนชีวิตเติบใหญ่ ได้แทนพระคุณแผ่นดิน
ช้าง ช้าง ช้างก้านกล้วย ช้าง ช้าง เชี่ยวชาญศึก
รบทัพปราบศัตรู ไม่หวั่นเกรงผู้ใด
ช้าง ช้าง ช้างก้านกล้วย ช้าง ช้าง พระองค์ดำ
นำชัยในสงคราม ยุทธหัตถี
 ท่อนที่ 2
ป่าไพรในเมื่ออดีต มีสัตว์ป่าน้อยใหญ่
เจ้าป่าก็คือช้างพลาย กลายมาเป็นช้างทรง
ช้างทรงพระนเรศวร พลายไชยานุภาพ
ศัตรูศิโรราบ บุญบารมีเกรียงไกร
เจ้าก้านกล้วยช้างน้อย มาเป็นพระยาช้างพลาย
กอบกู้แผ่นดินไทย จากหงสาวดี
ช้าง ช้าง ช้างก้านกล้วย ช้าง ช้าง เชี่ยวชาญศึก
รบทัพปราบศัตรู ไม่หวั่นเกรงผู้ใด
ช้าง ช้าง ช้างก้านกล้วย ช้าง ช้าง พระองค์ดำ
นำชัยในสงคราม ยุทธหัตถี
 ท่อนที่ 3
ฟ้าคงให้ช้างก้านกล้วยมาเกิดใต้ร่มฉัตร
ดินคงต่อเติมเพิ่มความกล้าหาญ
น้ำคอยชโลมโหมกำลังใจให้จดจำ
เจ้าคือช้างมีคุณคู่บุญบารมี
เกิดมาทำความดีกู้ศักดิ์ศรีกู้ชาติไทย
มีความกตัญญูยิ่ง มีความเสียสละ
มีความมุมานะ และกล้าหาญชาญชัย
ออกตามหาบิดา ผู้คงสาบสูญหายไป
จนชีวิตเติบใหญ่ ได้แทนพระคุณแผ่นดิน
ช้าง ช้าง ช้างก้านกล้วย ช้าง ช้าง เชี่ยวชาญศึก
รบทัพปราบศัตรู ไม่หวั่นเกรงผู้ใด
ช้าง ช้าง ช้างก้านกล้วย ช้าง ช้าง พระองค์ดำ
นำชัยให้แผ่นดิน พระนเรศวร

**การพากย์**
 ก้านกล้วย
** วัยเด็ก: อัญญาฤทธิ์ พิทักษ์ติกุล
** วัยหนุ่ม: ภูริ หิรัญพฤกษ์- ก้านกล้วย 2: อรรถพร ธีมากร

**ในสื่ออื่น ๆ**
ตัวละครของก้านกล้วยและจิ๊ดริ๊ด ได้รับการปั้นเป็นหุ่นขี้ผึ้งจัดแสดง ณ พิพิธภัณฑ์หุ่นขี้ผึ้งมาดามทุซโซต์ กรุงเทพ นับเป็นตัวการ์ตูนที่สร้างโดยคนไทยตัวแรกที่ได้สร้างเป็นหุ่นขี้ผึ้งโดยชาวต่างประเทศ และเป็นหุ่นขี้ผึ้งตัวเดียวในพิพิธภัณฑ์ที่ไม่ได้สร้างจากคนจริง

**หมายเหตุ**

**อ้างอิง**

**ดูเพิ่ม**
 ก้านกล้วย- ก้านกล้วย 2- ก้านกล้วย (แฟรนไชส์)- เจ้าพระยาปราบหงสาวดี- ช้าง- ช้างศึก
หมวดหมู่:ตัวละครในก้านกล้วย
หมวดหมู่:ตัวละครภาพยนตร์
หมวดหมู่:ตัวละครที่เป็นช้าง
หมวดหมู่:ตัวละครชาวอาณาจักรอยุธยา
หมวดหมู่:ตัวละครในบันเทิงคดีจากภาคกลางของประเทศไทย
หมวดหมู่:ตัวละครการ์ตูนไทย
หมวดหมู่:ตัวละครชายในแอนิเมชัน
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในโทรทัศน์
หมวดหมู่:ตัวละครชายในภาพยนตร์
หมวดหมู่:ตัวละครชายในภาพยนตร์แอนิเมชัน